Joventut llança ‘Entrellunes’, la seua proposta d'oci dirigida a jóvens de 12 a 14 anys
26 de març 2019

La regidoria de Joventut de l'Ajuntament de Sagunt posarà en marxa un nou programa d'oci municipal dirigit a jóvens de 12 a 14 anys. Es tracta del 'Entrellunes', una activitat d'oci educatiu específic per a eixa franja d'edat, que forma part del projecte de dinamització del grup HR Jove, un dels grups de participació amb el qual compta la regidoria de Joventut. Este grup està format per alumnes del primer cicle de secundària, persones jóvens actives, implicades i compromeses que treballen de manera continuada amb l'equip de la regidoria de Joventut per a fer possible polítiques participatives de joventut.

  

Per a esta primera jornada d'oci alternatiu s'ha pensat en un fil conductor basat en les novel·les de JK Rowling i el seu personatge Harry Potter, una proposta que compta amb un gran nombre de persones aficionades a la nostra ciutat i que, a més, enguany, coincidix amb l'exposició que es realitzarà a València sobre la saga.

  

La jornada, que es desenvoluparà de 16 a 20 hores este dissabte 30 març en el Casal Jove, estarà plena d'activitats i tallers com el de creació de varetes, d'experiments i separadors de llibres. Un espectacle i taller de màgia, taller de _cupcakes_, concurs de _cosplay_, _photocall_ i un gran joc per a posar a prova els coneixements dels assistents sobre la saga de Harry Potter.

  

Tal com explica el regidor de Joventut, Guillermo Sampedro, “**en els últims anys estem reforçant l'oci alternatiu i gratuït per a adolescents, a través del programa Lluna Plena, però amb activitats dirigides a adolescents de 14 a 18 anys. Els joves de 12 a 14 anys ens anaven reclamant una cosa similar, però adaptat a les seues necessitats i a la seua franja d'edat, cosa que ara posarem en marxa. A més, aprofitem el tiró de Harry Potter, amb les últimes estrenes en cinema o en les plataformes digitals, a més de l'exposició de València, per a estrenar este nou programa, 'Entrellunes', dirigit a la gent del primer cicle de secundària**”.

  

L'Ajuntament posa a disposició un autobús gratuït d'anada i tornada per al trasllat de Sagunt al Port des de la porta del col·legi Cronista Chabret. Aquelles persones joves interessades en el servici de bus podran informar-se i apuntar-se en el 96 268 34 39.​

  

![](/media/ew5gl1j2/37_c_entrellunes.jpg)  
  

*   [](http://www.facebook.com/sharer.php?u=https://aytosagunto.es/va/actualitat/joventut-llanca-entrellunes-la-seua-proposta-d-oci-dirigida-a-jovens-de-12-a-14-anys/ "Facebook")
*   [](http://twitter.com/share?url=https://aytosagunto.es/va/actualitat/joventut-llanca-entrellunes-la-seua-proposta-d-oci-dirigida-a-jovens-de-12-a-14-anys/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-llanca-entrellunes-la-seua-proposta-d-oci-dirigida-a-jovens-de-12-a-14-anys/ "Linked In")
*   [](mailto:?body=https://aytosagunto.es/va/actualitat/joventut-llanca-entrellunes-la-seua-proposta-d-oci-dirigida-a-jovens-de-12-a-14-anys/)